Нохчийн Республикин Куьйгалхочун Кадыров Рамзанан накъосталлица къоначу яздархойн кхиамех воккхавевеш, царна накъосталла деш, баккхийчу яздархойн шен ницкъ кхочучу кепара доладеш, вайн къоман литература керлачу тIегIане яккха гIерташ къахьоьгуш схьавогIуш ву похIме яздархо Ибрагимов Канта. Иза дерриге а дуьненна вевза нохчийн, оьрсийн вайн заманан яздархо, юкъараллин гIуллакххо, Россин Федерацин литературехула, искусствохула Пачхьалкхан совгIатан лауреат, Нохчийчоьнан халкъан яздархо, республикин Iилманийн Академин академик, экономикин Iилманийн доктор, профессор, Россин Федерацин Яздархойн союзан декъашхо санна. Ткъа вайна иза нохчийн къоман доьналлех, яхьах, дахарх лаьцна дуьненан литературехь дош дитина вайна дукхавезаш волу Ибрагимов Канта ву.